I Skovshoved er de helt sikkert triste over, at et af klubbens bedste kort i den danske badmintonliga stopper. Jan Ø. Jørgensen er en nøglespiller i klubben, men i 2015 prioriterer nordjyden sin egen karriere over Skovshoved. Fokus vil i 2015 være på at kvalificere sig til OL i Rio de Janeiro. - Det er udelukkende for at fokusere på OL-kval. Jeg er skide glad for at være i Skovshoved, så det har intet med det at gøre. Jeg håber virkelig at slutte godt af og min motivation er super høj. Så må vi se om jeg vender tilbage til ligaen året efter kval'en, siger den snart forhåndværende ligaprofil til tv3sport.dk. Tidligere på måneden vandt Jan Ø. Jørgensen sin tredje DM-titel, og han var også med på det danske landshold, der i weekenden vandt EM for mix hold.

Referat:
2015 står for badmintonspilleren Jan Ø. Jørgensen på kvalifikation til OL. Derfor stopper han i sin klub Skovshoved.